recursal/Fanatic-Fandom huggingface dataset:
Αμπελοψυχολογώ

Επικαιροποίηση του *αμπελοφιλοσοφώ*. Όπως οι αμπελοφιλόσοφοι με τη βοήθεια του κρασιού ξεστομίζουν φλου αρτιστίκ φιλοσοφικούρες για το νόημα της ύπαρξης, έτσι και οι αμπελοψυχολόγοι είναι νέας κοπής θολοκουλτουριάρηδες και γιαλόμες που χωρίς να είναι ειδικοί παπαρολογούν ασύστολα ανάγοντας τα πάντα στην ψυχολογία, σε παιδικά βιώματα και τραύματα, στη μαμά, στο καταραμένο το οιδιπόδειο, ψαρεύοντας σε θολά νερά. Μια δραστηριότητα που γίνεται συνήθως σε καφέ και μπαράκια όταν αναλύουμε συνέχεια στο χαλαρό, μεταξύ τυριού και αχλαδιού.

ΠΑΡΑΔΕΙΓΜΑΤΑ

1. Ο Λι κατέγραψε στο περιθώριο της σκέψης του την κουβέντα και τη στάση της ψυχολόγου. Και τώρα, επιστρέφοντας, ψυχολογεί κι αυτός ο ερασιτέχνης. Σπάνια, λέει, στέλνουμε με την κάθε μας φράση μόνο το νόημα της φράσης. Πόσα μηνύματα περνάνε, ποιο έχει πόσο βάρος, τι επιδιώκει κάθε φορά ο συνομιλητής.. Δαιδαλώδεις διαδρομές, σκοτεινά βάθη. «Δε γνωρίζω τίποτα γι’ αυτή. Είναι η πρώτη φορά που τη βλέπω. Κανονίζαμε το επόμενο ραντεβού. Δεν της έφτανε να μου πει πως δεν μπορεί την επόμενη βδομάδα; Το είπε, άλλωστε: «θα λείπω». Γιατί το συμπλήρωσε με τις επόμενες φράσεις της;». [...] Ο κύριος Λι μπορεί να **αμπελοψυχολογεί**, αλλά άνθρωπος κι αυτός, έρμαιος, «μαλακός, ένα δεμάτι χόρτο», θυμάται τον εαυτό του στα πολλά του ταξίδια στο εξωτερικό, τον θυμάται στις αίθουσες αναμονής των πτήσεων ή παραλαβής των αποσκευών, στην έξοδο, εκεί που συγγενείς και φίλοι περιμένουν τους δικούς τους κι απ’ όπου βγαίνουν οι προνομιούχοι του ταξιδιού, το θυμάται καλά αυτό ο Λι: μια αίσθηση συμμετοχής σε κάτι σπουδαίο. Εσείς; Το θυμάστε; (Εδώ).
2. Οι έφηβοι αράζουν στην πλατεία, ανακατεύουν με το καλαμάκι τον καφέ και καυλαντίζουν ράθυμα, κοιτώντας σπάνια το ρολόι τους. Μαμάδες με μωρά στα καρότσια βολτάρουνε δυο δυο, τρεις τρεις, κουτσομπολεύουν, **αμπελοψυχολογούν**, ίσως και να μπανίζουν κάποιον γκόμενο, έτσι για να περνάει η ώρα... Ανδροπαρέες σαραντάρηδων, πενηντάρηδων, εξηντάρηδων ψευτοτσακώνονται για το ποδόσφαιρο, για τις δουλειές, για φράγκα και για μπερδεμένους έρωτες. (Χρήστος Χωμενίδης, *Όσο πιο δυνατά με έδερνε, τόσο πιο δυνατά του τραγουδούσα*, εκδ. Πατάκη, Αθήνα 2017)
Αδερφάρα

Μειωτικός σεξιστικός χαρακτηρισμός για τον *ομοφυλόφιλο*, μεγεθυντικό του αδερφή, αδελφή. Συχνά σε κλητική υβριστική προσφώνηση.

ΠΑΡΑΔΕΙΓΜΑΤΑ

1. - Άντε γεια! - Έτσι, δεν μπορείς να πεις τίποτα **αδερφάρα** (Ο Τάκης Τσουκαλάς eaten by his own dinner)
2. **Αδερφάρα** καραμπινάτη ο Κάρολος της Αγγλίας. Μεγάλη η γκάμα στις αδελφές. Διάφορες κατηγορίες. Δεν είναι ίδιοι όλοι οι ομοφυλόφιλοι. Ξεκινάς από τις σεμνές, τις καταπιεσμένες, τις κρυφές, άλλη ομάδα αυτή, και φθάνεις μέχρι τις αγριοαδελφές, που θέλουν τα χαστούκια τους. Το άλλο άκρο των gay που δεν τολμούν να πουν στον περίγυρό τους «Άντε γαμηθείτε, δεν θα μου κάνετε κουμάντο στο μπροστινό μου και το πισινό εργαλείο, στα διαφορικά μου και τα φρένα». (Αποδυτηριάκιας).
3. «Γιατί μας παριστάνεις το ζόρικο». Έφτυσε κάτω. «**Αδερφάρα** είσαι», είπε και κοίταξε με μίσος το δεμένο άντρα. «Αδερφάρα! Γουστάρεις να σε βαράνε; Γουστάρεις, ρε γαμημένε; Κι εγώ γουστάρω. Και θα σου 'χωνα και το κλομπ στον κώλο, άμα δεν σε σιχαινόμουνα. Αλλά, άμα βαρεθώ, θα το κάνω κι αυτό". (Κώστας Μουζουράκης, *Φίδια στον Σκορπιό*, εκδ. Καστανιώτη, Αθήνα 2010).
Ακούγομαι

Πέρα από τις διάφορες δόκιμες σημασίες που μπορεί να έχει, σλανγκίζεται και ως εξής:

1. Μια βασικά δόκιμη σημασία αλλά με ενδιαφέρον στη σύγχρονη κοινωνία του ψυχαναγκασμού της δημοσιότητας είναι ότι *είμαι στη μόδα, είμαι τρέντι, είμαι χοτ, είμαι ανερχόμενος και απασχολώ τη δημοσιότητα τον τελευταίο καιρό*, *είμαι ίνφλουενσερ* βρε αδελφέ.
2. Παλαιά σλανγκιά για το *έχω χρήματα*. Ο Γεώργιος Κάτος λέει ότι μπορεί να προέρχεται από τον ήχο που κάνουν οι λίρες στην τσέπη, καθώς παλιά οι σημαντικές συναλλαγές ήταν σε λίρες, όπως και η προίκα της νυμφευόμενης κόρης.
3. *Να ακουστεί;* είναι ρητορική ερώτηση προς ομήγυρη, όταν πρόκειται να σκάσουμε σφαλιάρα ή φούσκο σε κάποιον που θεωρείται ότι έχει κάνει κάποιο ατόπημα. Η απάντηση μπορεί να είναι μόνο καταφατική. Παλαιάς κοπής τσογλανοσλάνγκ.
4. *Τα δικά μας είναι καρύδια και ακούγονται, τα δικά τους είναι σύκα και δεν ακούγονται*, σημαίνει ότι αδίικως μιλάει ο κόσμος για τα δικά μας ελαττώματα, ενώ δεν μιλάει για τα ελαττώματα των άλλων, που τα περιβάλλει με ελεήμονα σιγή.
5. Με κάτι που λέω *εκτίθεμαι*, καθώς καταγράφεται και μπορεί να χρησιμοποιηθεί εναντίον μου στο μέλλον. Μαγκίτικη έκφραση.

## Παραδείγματα

1. Για πες μου μπρο, γιατί δεν έχω παρακολουθήσει τις εξελίξεις, ποιος **ακούγεται** φέτος στον χώρο μας;
2. -Λοιπόν που λέγαμε αν δεν έχεις ανθρώπους να σου φέρουνε πράγματα για να κοιμηθής, εγώ θα σου ’ξεκονομήσω όλα τα «νεσεσέργια» αρκεί ν’ **ακούγεσαι**, μπήκες; -Υποθέτω, ότι μπήκα, τον διέκοψα, αφού είμαστε μαζί μεσ’ τη φυλακή αυτή τη στιγμή. (Διάλογοι σε φυλακές του 1926, *Απογευματινή*, Ιούλιος 1926, δες στο ιστολόγιο του Νίκου Σαραντάκου).
3. - Να **ακουστεί**; - Ναιαιαιαιααιαια!!!!... - Φλαααααπππ!!!
4. - Η μια πλαστογράφησε κι έφαγε δέκα χρόνια φυλακή, ο άλλος πλαστογράφησε και πήρε και το δημόσιο έργο. - Τι περιμένεις; Τα δικά μας είναι καρύδια και **ακούγονται**, τα δικά τους είναι σύκα και δεν ακούγονται.
5. - Φέτος το πρωτάθλημα θα το πάρει η ΑΕΚ. - **Ακούστηκες**.
Αδόλφι

Λογοπαίγνιο με το όνομα του *Αδόλφου* Χίτλερ και το *αδέρφι/ αδέρφ*ι (δηλ. αδελφός, αδερφάκι). Αποκαλούνται (και) έτσι τα *ναζίδια* και οι *ναζιάρηδες*.

Δες και *φίλοι αδολφικοί*.

ΠΑΡΑΔΕΙΓΜΑΤΑ

* Ο Νότης Σφακιανάκης την επόμενη σεζόν θα εμφανίζεται στην οικογενειακή ταβέρνα " Τα πέντε **αδόλφια**"! (Εδώ)

* Ανήκουστο! Έδωσε βήμα το MEGA στον **Άδολφι** Γεωργιάδη. (Εδώ)

* **αδόλφια** μου, χαυγίτες, κελιά (Εδώ)

* τα **αδολφια** ειχανε δουλεια ... ηταν στον μπαρμπερη ξυριζαν κεφαλια κ κωλομερια (Εδώ)
* Μα είναι δυνατόν Κενυάτης να βγαίνει πρώτος στον Ελληνικό Μαραθώνιο;;; Ε **αδόλφια** μου;; (Εδώ)
Ύστερα λες γιατί δεν σου γράφω

###### *© Sourpou 2015*

Έκφραση πασπαρτού, λειτουργεί ως επιμύθιο και σφραγίζει με θυμοσοφία την διεκτραγώδηση μιας άθλιας κατάστασης, είτε από τον αφηγητή, είτε από κάποιον απ΄τον "χορό".

Παραδείγματα

* -Οι καθαρίστριες του Υπ. Οικονομικών αποσπάστηκαν ως γραμματείς στα δικαστήρια!   -κι **ύστερα λες γιατί δεν σου γράφω**....

* Έβαλαν για αρχηγό και έναν ψευτόμαγκα και έχουν το θράσος να ζητάνε την ψήφο ανθρώπων νέων και μορφωμένων που έχουν διαφορετική ματιά για την Ελλάδα του σήμερα σε σχέση με τα φαντάσματα που μπήκαν στα ψηφοδέλτια της ΝΔ.   ...και **μετά μου λες γιατί δεν σου γράφω**!!! ΕΔΩ

Στον γραπτό λόγο μπαίνει πολύ συχνά και ως τίτλος άρθρου ή ανάρτησης:

* Κι **ύστερα μου λες γιατί δεν σου γράφω**... (Η κοινωνία τους έχει γυρίσει πλάτη..)   Το ίδιο και στο θέμα των ΚΑΕ, για τα οποία αν γυρίσουμε το χρόνο 5-6 χρόνια πίσω (βουλευτές, Νομαρχιακές κομμάτων, σύλλογοι, φορείς και παρατάξεις) "έκλειναν λιμάνια" και ξεσήκωναν τον κόσμο... Τώρα τι; Στο σκοτάδι δούλευαν για να το φτιάξουν ώστε να περάσει απαρατήρητο. ΕΔΩ

* **Και μετά μου λες γιατί δε σου γράφω...** Ο γείτονας ο Παναγιώτης, ήταν πολύ προβληματισμένος σήμερα. Βρισκόταν σε δίλημμα (όχι του σκαντζόχοιρου, θα παραξενευόμουν και θα ταραζόμουν τα μάλα!) αλλά σε ποιό μαγαζί να συνοδεύσει την καινούργια του γκόμενα, προκειμένου το μοιραίο (μεταξύ μας, όλοι την έχουμε πάρει, αλλά δεν του το λέμε να μην απογοητευτεί) να έρθει νωρίτερα, από το σαβουάρ βιβρ προσδοκώμενο. Λίγο η γκαμπριολέ μπέμπα, λίγο η μπόμπα, λίγο τα σφηνάκια και φυσικά το αποσμητικό που καλύπτει τη βαρβατίλα, αποτελούν το οπλοστάσιο του. ΕΔΩ

* **ΥΣΤΕΡΑ μου λες γιατί δεν σου γράφω.**   Ο αξιότιμος κ. Κασιδιάρης, σαν νέο παιδί που είναι και βράζει το αίμα του, έχει κάποιες εκκρεμότητες. Πλην αυτής όταν τον εκνεύρισαν Δούρου-Κανέλλη και προέβη στις γνωστές ενέργειες, για λόγους αυτοάμυνας και μόνο. Το 2007 λοιπόν ο εν λόγω Κασιδιάρης εμπλέκεται σε επίθεση εναντίον φοιτητή στην Πανεπιστημιούπολη Ζωγράφου. ΕΔΩ

## Κατηγορίες:

1. έκφραση
2. λέξεις-πασπαρτού
3. γειώσεις
4. χαρακτηρισμός κατάστασης
5. ειρωνεία

*© Souroupou 2015*
Αμερικανοπρόβατο

Κατά το *κορονοπρόβατο*, είναι αυτός που πιστεύει άκριτα το *usplaining* της αμερικανικής προπαγάνδας, συνήθως *προβατές* και συχνά σύρεται ως πρόβατον επί σφαγήν.

ΠΑΡΑΔΕΙΓΜΑΤΑ

1. Όπως είχες επιλέξει μεριά κ σε αυτούς τους πολέμους ε κοπανεεε?? Μήπως είχες στείλει κ εκεί στρατιωτικό υλικό... Μαλακά **αμερικανοπροβατο**. (Τουίτερ).
2. Κρυφτειται στην τουρμπα και στην αμερικανικη πρεσβεια γιατι φετος εχει καναμπεεεε και μην βγαζεται αχνα για διαιτησια **αμερικανοπροβατα**. (Ελληνικός Στρατός).
War wilding

Μία από τις λέξεις της χρονιάς 2022 κατά το Inside Story, αντλημένη από τον πόλεμο στην Ουκρανία.

ΠΑΡΑΔΕΙΓΜΑ

Τις πρώτες ημέρες της εισβολής της Ρωσίας στην Ουκρανία, καθώς οι Ρώσοι πλησίαζαν στον ποταμό Ιρπίν στις πύλες του Κιέβου, τα νερά του ποταμού ξαφνικά ανέβηκαν. Ένα σύστημα υδορβιότοπων πλημμύρισε ξανά για πρώτη φορά μετά από 70 και πλέον χρόνια αναγκάζοντας τους Ρώσους να υποχωρήσουν αφήνοντας πίσω τους εγκαταλελειμμένα τανκς και στρατιωτικό υλικό. Το Κίεβο ανέπνευσε ξανά. Το «ηρωικό» ποτάμι δεν πλημμύρισε, βέβαα, μόνο του. Και κάπως έτσι η εργαλειοποίηση της φύσης ως πολεμικό όπλο πήρε το όνομα **War Wilding**.
Αναρχοσυνδικάλα

Αν και ο αναρχοσυνδικαλισμός υπήρξε υπολογίσιμη κοινωνική δύναμη και σημαντικό χειραφετητικό πρόταγμα, μπορεί να θεωρηθεί ότι ο *αναρχικός συνδικαλισμός* είναι *ντεκαφεϊνισμός*, *contradictio in adjecto* ή, έστω, *φλωριά*. Χρησιμοποιείται έτσι ειρωνικά προς τους εν λόγω ντεκαφεϊνιστές ή επανιδιοποιείται από τους τελευταίους περήφανα, γιατί καμιά δουλειά δεν είναι ντροπή.

ΠΑΡΑΔΕΙΓΜΑΤΑ

1. Λέγε ότι θες. Μαλακίες σε πρώην **αναρχοσυνδικάλα** δεν θα λες όμως.Εκεί ήμουν.Και όταν λέγαμε εγώ κι ο κολλητός μου μέσα σε συνελεύσεις για... (Σφυροδρέπανο).
2. Αλλά, μιας και είσαι "**αναρχοσυνδικάλα**" και καλά, αυτό που θα περίμενα είναι η άγρια υποστήριξη του μαυρίσματος, του άκυρου, της μορταδέλας. (Indymedia).
O.G.

Εισαγόμενη αμερικανική σλανγκιά που σημαίνει *Original Gangster* (αυθεντικός γκάνγκστερ) ή πιο απλά *original* ή την *κάνναβη*, για προέλευση του όρου δες εδώ. Κατά μία εκδοχή σημαίνει *Ocean Grown weed*, συνδεόμενο με την κουλτούρα της Καλιφόρνια.

ΠΑΡΑΔΕΙΓΜΑ

Rina, Sin Boy, Sari

Απ' το μυαλό μου δε βγαίνει το βράδυ

Που 'πίνα ντουμάνι και σ' είχα πάνω μου, yeah

Δε θέλω με τα λόγια να πω κάτι

Μόνο να σε πιάσω από τη μέση να με νιώσεις βαθιά (βαθιά)

Σου δίνω χύμα όλη την αλήθεια

Τώρα που 'μαι πίτα, τώρα που 'μαι πίτα (πίτα)

Πρόσφερα τα πάντα μα σου 'φταναν τα λίγα

Ήθελες παιχνίδια, μ' έπαιρνες νύχτα

Καθαρός μα νιώθω πως πήρα ecstacy (ecstacy)

OD, σε θέλω Odee, yeah

Smoking **OG**, yeah, yeah

Ό, τι κι αν γίνει put it on me, yeah, put it on me

Στο κρεβάτι μου μας παν οι δρόμοι, yeah

Put it on me, yeah, put it on me

Put it on me (Put it on me), put it on me
Άστρα Πρεζένεκα

Μειωτικός χαρακτηρισμός για το εμβόλιο *Άστρα Ζένεκα* εναντίον του κορονοϊού Covid-19, με το οποίο φημολογείται ότι *την ακούς* σαν να έχεις πάρει *πρέζα*.

ΠΑΡΑΔΕΙΓΜΑΤΑ

1. Δεν είναι κούγκαρ Πφαϊζεράρα, είναι δεσποινίς ετών 39 και ως εκ τούτου θα κάνει το **Άστρα Πρεζένεκα.**
2. **Πρεζένεκα** όταν εμβολιαστείς, γίνεσαι ευθύς.
Ανευροχορταρίστρα

Παραδοσιακή λέξη για τη *χορτομαζώχτρα*.

ΠΑΡΑΔΕΙΓΜΑ

Ρομαντικό δημοτικό άσμα

Προξενητάδες έστειλε ο Ράλλης για γυναίκα,

Τη βρήκανε οπώφαινε του Ράλλη το ζωνάρι.

Χρυσάφι, ασήμι τώρριχνε, και τ' ασημιού λογάρι,

Κι' ασήμι κι' ασημόγνεμα, κλονιά μαργαριτάρι.

Το έφανε, το ξύφανε, στον κόρφο της το βάνει.-

Μάνα, νερό δεν έχουμε κ' εγώ θα πάω να φέρω.-

Το χρυσό σίγλο άρπαξε, στη βρύσι κατεβαίνει.

Εκεί εύρυκε τζη όμοιαις της και τζη χειροτεραίς της.-

Μωρή καρυδομάγουλη κι' αμυγδαλογελάστρα,

Μωρή ανεράϊδα του γιαλού και **ανευροχορταρίστρα**,

Ο Ράλλης επαντεύτηκε κι' άλλη γυναίκα επήρε,

Κ' εσέ κουμπάρα κράζει σε να τόνε στεφανώσης.-

Εγώ, κι' αν παντρεύτηκε, με γεια του με χαρά του.

Να παντρευτώ θέλω κι' εγώ κοντά στη γειτονιά του,

Να πάρω από τη γέννατου και οχ τη γεννολογιά του,

Και να περνώ από κείθενε, να καίγετε η καρδιά του-
Αλάι, ally

Στο ιδίωμα των *ΛΟΑΤΚΙ* είναι ο *cis-gender*, ήτοι αυτός που βιώνει σύμπτωση βιολογικού και κοινωνικού φύλου πλην συστρατεύεται με τ@ ΛΟΑΤΚΙ στους αγώνες και τον ακτιβισμό για λόγους προοδευτισμού και ενσυναίσθησης και επειδή θεωρεί ότι οι αγώνες των ΛΟΑΤΚΙ ενάντια στην επάρατη ετεροκανονιστικότητα και ετεροπατριαρχία αφορούν σε ένα καλύτερο μέλλον για όλους συμπεριλαμβανομένων και των *cis-gender*. Κάτι αντίστοιχο του άντρα φεμινιστή ή του "δικαίου μεταξύ των εθνών" για τους Εβραίους. Έχει προταθεί η επέκταση του ακρωνυμίου *LGBT* σε *LGBTQIAA* ήτοι *Lesbians, Gay, Bisexual, Transgender, Queer, Intersex, Asexual, Allies*. Το ενδιαφέρον είναι ότι η ελληνική μετάφραση θα ήταν *ΛΟΑΤΚΙΑΣ*, θυμίζοντας εις *-ακιας* σλανγκιές όπως *κωλομερακλάκιας* κ.τ.ό.

ΠΑΡΑΔΕΙΓΜΑ

- Πέτυχα στη Ζακιάδα τον Γιάννη. Δεν ήξερα ότι και αυτός την καταλαμβάνει την πλατεία.

- Μπα, είναι στρέτ αζ χελ, απλώς είναι **αλάι** για να χαλβαδιάζει σβάκια.
Ανθοδροσομιλούσα

Λέξη που βρίσκουμε στις κρητικές μαντινάδες για γυναίκα που η ανάσα και η ομιλία της έχει τη δροσιά των άνθεων. Τη χρησιμοποιεί και ο Νίκος Καζαντζάκης στη μετάφραση της *Οδύσσειας* (1938).

ΠΑΡΑΔΕΙΓΜΑΤΑ

1. Διότι, μόλις έβλεπα την μητέρα μας στο volant, volante-υπεριπταμένην επί του Πηγάσου της Kύπριδος ομορφιάς της, μητέρα γαρεφαλοχνοτάτη μου, φεγγαρολαμπηρούσα, μητέρα χρυσολαμπαδόκορμη κι **ανθοδροσομιλούσα**, εγώ πια, συνεχώς πλάνης, αποπλανημένος από την καλλονή της, ξεχνούσα την οδήγηση, και νοσταλγούσα θεοπτίαν μητέρας. (Κώστας Ζουράρις).
2. Πλησιάζω προς την χρυσολαμπαδόκορμη και  φεγγαρολαμπιρούσα Κρητικιά, η οποία παρίστανε την αεροσυνοδό εδάφους ή και  υπεδάφους και καταπιανόταν ελληνοπρεπώς με έργα «ουχί παραδεδεγμένης χρησιμότητος», περί την υπηρεσίαν, δηλαδή κωλοβαρούσε. Ως ευρωλιγούρης  ατομικιστής, ζητώ από την καλλιπάρειον Κόρην, εισιτήριο για να πάω όπου  θέλω. **Ανθοδροσομιλούσα**, η Κρήσσα καλλονή με κοιτάζει με την ίδια  συγκαταβατική ειρωνεία, που κοιτάζω εγώ τον Κριστόφερσεν με τα χοντρά του  φερσίματα, όταν διαπιστώνει ότι το ελληνικό πρόγραμμα σύγκλισης εμφανίζει  απόκλιση. Χρυσοδαχτυλιδόστομη, με κατακεραυνώνει εκεί, προς το υπέδαφος της  αυταρκείας μου και μελίρρυτος ως χαρουπόμελο, η αεροσυνοδός της ασυνόδευτης  μοναξιάς μου, μου λέει ότι η Ολυμπιακή μεν είναι εδώ, τα εισιτήρια της όμως αλλού και πρέπει να πάω σε ένα από τα κόμματα της αρεσκείας μου, το οποίο  θα με στείλει εκεί που πρέπει. (Κώστας Ζουράρις).
3. Ε χρυσολαμπαδόκορμη, φεγγαρολαμπυρούσα, χρυσοδαχτυλιδόστομη κι **ανθοδροσομιλούσα**! (Κρητική μαντινάδα).
Όσα βλέπει ο Χαρδαλιάς

Επικαιροποίηση του *όσα βλέπει η πεθερά* για τον καιρό της καραντίνας του κορονοϊού COVID-19 το 2020. Εννοείται ότι υπάρχουν κάποιες ακραίες παραβάσεις της καραντίνας που τιμωρούνται, αλλά πολύ περισσότερες ακόμη που δεν είναι ορατές στα όργανα της τάξεως και στις οποίες εντρυφούμε.

ΠΑΡΑΔΕΙΓΜΑ

Έλα μωρέ τώρα δεν θα ακολουθήσουν τα μαγαζιά και τέρμα τις διατάξεις. **Όσα βλέπει ο Χαρδαλιάς**!
Έμπαινα, έμπ1

Άκομψη πλην λιτή και δωρική κραυγή επιδοκιμασίας στη θέα μιας κρεβατάμπλ αλλά όχι απαραιτήτως κι επικής γυναικός.

Ιντερνετικώς αποτυπώνεται κι ως ***Έμπ1***.

Αγγλιστί: *I’d do her.*

## Παραδείγματα

*Το **έμπαινα** είναι μια από τις σεξιστικές, φαλλοκρατικές εκφράσεις που χρησιμοποιεί σχεδόν κάθε αγόρι της παρέας. Χρησιμοποιείται συνήθως στην.. θέα μιας εντυπωσιακής ή σέξι γυναικείας συνήθως παρουσίας. Με λίγη φαντασία η ερμηνεία της φράσης αυτής είναι προφανής (εδώ)*

*… έγινε το απόλυτο βάιραλ στο YouTube χωρίς ΚΑΝ να χρειαστεί να περπατήσει χοροπηδηχτά τα στενά του κέντρου σαν την Μαρίνα Σάττι(**ΕΜΠ1**) (εκεί)*
Usplaining

To να εξηγείς μια πολύπλοκη κατάσταση μέσα από απλά μανιχαϊστικά σχήματα που εκπορεύονται από τον κυρίαρχο λόγο στις ΗΠΑ και στα συστημικά ΜΜΕ τους με μπανεύκολα *explainers*. Σχηματίζεται κατά το *mansplaining*.

ΠΑΡΑΔΕΙΓΜΑ

Δεν αρκεί να καταγγέλλουμε το **usplaining**. Πρέπει να προβάλουμε τις δικές μας ερμηνείες και να τις εξηγούμε στον κόσμο. (Φέισμπουκ).
Αλογάκι

1. Χαϊδευτικά το πέος, επειδή χλιμιντρίζει. *Δέρνω το αλογάκι μου* σημαίνει αυνανίζομαι.
2. *Σούζα τα αλογάκια*: Η εικόνα προέρχεται από άλογα που ανασηκώνουν σούζα τα δύο μπροστινά τους πόδια. Η μεταφορά μπορεί να σημαίνει στην σεξοσλάνγκ ένα αντικείμενο πόθου που προκαλεί καύλα και είναι άκρως σηκωστικό για τον *πέοντα*, ή την ίδια την έγκαυλο κατάσταση του *μπαργαλάτσου*, στην Auto-σλανγκ το καυλόχημα που τρέχει ταχύτατα με οδηγό *καυλοτίμονο* και/ή μεγάλη ιπποδύναμη, και στην αθλοσλάνγκ μια ομάδα που *γαμάει και δέρνει* με σερί νικών. Το διέδωσε πολύ ο Λάκης Λαζόπουλος στον ρόλο του επαρχιώτη εξάδελφου με το χαρακτηριστικό επιφώνημα *ίχαα* στο τέλος, και, από ό,τι φαίνεται στο γούγλη, συνηθίζεται στη Λάρισα.
3. BDSM παίγνιο κατά το οποίο ο υποτακτικός *σούμπης* ή *σουμπίτσα* παριστάνει το τετράποδο και ιππεύεται από τον εραστή ή τη *στράπονη εράστριά* του. Συνώνυμο: *πόνι*.
4. *Ταΐζω τα αλογάκια* σημαίνει ξοδεύω όλα τα λεφτά μου στον Ιππόδρομο.
5. *Αλογάκι της θάλασσας* είναι ο ιππόκαμπος.
6. *Τον κάνω αλογάκι* σημαίνει τον καταπιέζω και τον έχω του χεριού μου.
7. Παιδικό παιχνίδι σε σχήμα αλόγου που χρησιμοποιείται ως κούνια.
8. *Αλογάκι της Παναγιάς* είναι ένα είδος πράσινου εντόμου που μοιάζει με ακρίδα.

ΠΑΡΑΔΕΙΓΜΑΤΑ

1. Τώρα που δεν έχει γκόμενα όλη μέρα δέρνει το **αλογάκι** του.
2. Και σούζα το **αλογάκι**! Τρεις στόχοι, ισάριθμες επιτυχίες για τη Λάρισα στη φετινή σεζόν! Η ομάδα του κάμπου, μετά την κατάκτηση του πρωταθλήματος στον 2ο όμιλο της Γ Εθνικής και της κούπας του κυπέλλου της κατηγορίας, σήκωσε και το Σούπερ Καπ! (Φίλαθλος).
3. Έκανε το **αλογάκι** ο σπανκοσυλλέκτης, φλογγερός εραστής, κανε-εισπράκτορας, κολαριστός, στραπονιάρης, άριστος γλωσσοστιλβωτής των υποδημάτων της κεράς. (BDSM community).
4. Πού τον βρίσκεις πού τον χάνεις, μια ζωή ταΐζει τα **αλογάκια** στο Φάληρο.
5. Στην κατάδυση πέτυχε ένα **αλογάκι** της θάλασσας.
6. Από όταν την παντρεύτηκε, τον έχει κάνει **αλογάκι**.
7. Ο παππούς σου πήρε **αλογάκι**.
8. Το λέμε «**Αλογάκι** της Παναγίας» αλλά καμία σχέση με την πραγματικότητα! Πρόκειται για το πιο αιμοδιψές πλάσμα της φύσης που αποκεφαλίζει & καταβροχθίζει το αρσενικό μετά το ζευγάρωμα! (Ειρηνικά).
Άσπρος

1. Ο άνθρωπος της λεγόμενης "λευκής" φυλής.
2. Ο *αξιωματικός του Πολεμικού Ναυτικού*.
3. Ο *γιατρός*.

Προφανώς, λόγω του χρώματος της στολής αμφοτέρων.

ΠΑΡΑΔΕΙΓΜΑΤΑ

1. Πολλοί λένε ότι ο 21ος αιώνας θα σημάνει το τέλος της κυριαρχίας των **άσπρων**, για πρώτη φορά ύστερα από πολλούς αιώνες.
2. -Τι κάνεις βρε σειρά; - Τί να κάνω, είμαι μέσα σήμερα, σερβίρω τους **άσπρους**, κάνουνε δεξίωση, λέει, λες και κέρδισαν κάναν πόλεμο... (Σλανγκρ).
3. Έχω ένα μήνα που σέρνομαι στους **άσπρους**, μεγάλη γκαντεμιά!
Αναρχοαλλιώτικος

Επειδή ο αναρχισμός έχει μια τάση να παράγει ατέλειωτους χαρακτηρισμούς με πρώτο συστατικό το *αναρχο-* και δεύτερο συστατικό μια επιμέρους εναλλακτική τάση που ακολουθεί το εκάστοτε αναρχικό γκρουπούσκουλο, εφευρέθηκε σλανγκικώς το *αναρχοαλλιώτικος* για να σημάνει όλους τους εναλλακτικούς αναρχικούς που προσπαθούν να γίνουν λίγο ακόμα πιο εναλλακτικοί, λίγο πιο αλλιώτικοι από τη μέινστριμ αστικίλα.

ΠΑΡΑΔΕΙΓΜΑ

ΑΝΑΡΧΟΚΡΑΞΙΜΟ. αναρχοχριστιανοί που γιορτάζουν την τσικνοπέμπτη, το πάσχα κτλ κάνουν πλάκα σε χορτοφάγους και βίγκαν, τρώνε κρέατα και διασκεδάζουν με τον βασανισμό και την σφαγή εκατομμυρίων ζώων! χαχα γελάσαμε! αναρχοκομουνιστές, αναρχοτέτοιοι, **αναρχοαλλιώτικοι** παλεύουν, λέει, για την αποκατάσταση της δημοκρατίας?!?! Την κατάκτηση της εξουσίας?!?! απο τον λαό, τις αυξήσεις των μισθών και των συντάξεων, πολεμούν τα μνημόνια και την τρόικα την ίδια ώρα που προσκυνούν όλους τους “μεγάλους αναρχικούς”, τον αρη, τον τσε, τον μαρξ, τον λένιν, τον κάστρο, τον μάο και δεν ξέρω κι εγώ ποιο άλλο ανώτερο ον, πατερούλη, η επανάσταση του προλεταριάτου λέμε! περήφανη εργατιά, δοξασμένα αφεντικά! (Μπαλωθιά).
Αλλού μπανίζουμε κι αλλού λιχνίζουμε

Έκφραση που στιγματίζει τις αντιφάσεις.

ΠΑΡΑΔΕΙΓΜΑΤΑ

1. Μην αισχυνόμαστε, ορέ παίδες, πέστε τι είστε πραγματικά. Δηλώστε το ευθαρσώς να ξαλαφρώσει η ψυχή, όπως το είπε ο κ. Κατρούγκαλος, όπως το είπε η κ. Κούνεβα: είμαι κομμουνίστρια, είμαι κατά της ιδιοκτησίας - και μετά πήγε και αγόρασε οικόπεδα 300.000 ευρώ στο Βέλγιο. Λογικόν. Διότι αφού εξαντλήσεις όλους τους θεωρητικούς στο τέλος φτάνεις στο εξής σημαντικό συμπέρασμα: το μυστικό στη ζωή είναι να πουλάς μαρξισμό και να αγοράζεις ιδιοκτησία. Ή, σε στυλ Γιάνη, να έχεις τα λεφτά σου στην Ελβετία και να πειραματίζεσαι με παράλληλα νομίσματα στη χώρα σου εκ του ασφαλούς. Εκεί καταλήγει κάθε διαλεκτική: **αλλού μπανίζουμε κι αλλού λιχνίζουμε**. Το προϊόν απέξω γυαλίζει κι από μέσα σφυρίζει. (Εδώ).
2. - Εσύ είσαι στην ΕΡΕ και συνεργάζεσαι με τον Βεντήρη που είναι με τον Παπανδρέου. Αλλά και αυτός ο εκδότης, ο Βεντήρης, τι ρόλο παίζει; Έχω τρελαθεί. Άλλα γράφει στην εφημερίδα κι άλλα φαίνεται να κάνει ο ίδιος... - Να μια καλή ερώτηση. **Αλλού μπανίζουμε κι αλλού λιχνίζουμε**. (Γιώργος Σκαμπαρδώνης, *Casa Μπιάφρα*, Πατάκης, Αθήνα 2019, σ. 338).
Άιντα!

### το μ ε μ ψ ί μ ο ι ρ ο "*άιντα-χάιντα"*

> ● Όταν λέω μαλακίες ανακοινώνω στην παρέα μου ότι υποφέρω απ'την ασθένεια **άιντα-χάιντα**.
>
>

### είναι και θριαμβική, π ρ ο τ ρ ε π τ ι κ ή για δ ρ ά σ η ιαχή: **Ά ι ν τ α !**

######

> ● Εϊ Ψιτ ... Οι φόροι συνθλίβουν τους μεσαίους λέμε, ξυπνάτε ... **Αϊντα ντεεεε!!!**
>
>
>
> ● -Δημοσίευσα μια νέα φωτογραφία στο Facebook http://t.co/m2v4100YRI
>
> -Τανο ειμαστε εδω 15 ατομα τρελαμενα με πυρσους αντε λεγαμε ποτε θα ποσταρει η παικτουρα 1 φωτο στο φβ κ **αϊντα παμε** ‏@ThanosTzimeros
>
> ● Να αρχίσει επιτέλους η Κορομηλά να νιώσω πάλι 13 χρονόνε να ούμε! **αιντα**! να πιω και ένα μίλκο με τυρόπιτα #tvapokaliptika
>
>
>
>
> ● Nα ενθυμήστε πως οι τελικοί έρχονται και παρέρχονται, όμως η κραυγή «**άιντα Παοκάρα**» δεν θα σταματήσει ποτέ να δονεί και να σκορπά ρίγη συγκινήσεως. Πάλι με χρόνια με καιρούς.
>
>

*© Souroupou 2016*
N.S.F.W.

*Not Safe For Work* ήτοι *όχι ασφαλές για τον εργασιακό χώρο*. Ανήκει στο ιδίωμα των μέσων κοινωνικής δικτύωσης και αναφέρεται σε περιπτώσεις που στέλνουμε έναν σύνδεσμο που περιλαμβάνει σεξουαλικές ή άλλες ευαίσθητες σκηνές, ώστε να προειδοποιήσουμε τον παραλήπτη ότι δεν πρέπει να ανοίξει τον σύνδεσμο ή τη φωτογραφία στη δουλειά του και έτσι να ρεζιλευτεί. Μπορεί να χρησιμοποιηθεί και μεταφορικώς ότι κάτι είναι *τσόντα*, δηλαδή ότι κάποιος *γαμιέται* ή ότι κάποιος *πονάει* μεταφορικώς, επειδή έχει δεχθεί μεγάλη ήττα/ νίλα.

ΠΑΡΑΔΕΙΓΜΑ

**ΝSFW**. Φωτογραφία του Μπέρνι Σάντερς με τον Βαρουφάκη. Λελέδες ΠΟΝΑΤΕ! (Φέισμπουκ).
N

Στο ιδίωμα των πολυσυντροφικών είναι ένα ερωτικό "τετράγωνο" όπου δύο ζευγάρια ενώνονται από το επιπλέον ζευγάρι του ενός από το ένα ζευγάρι με έναν μόνο από το άλλο ζευγάρι, σχηματίζοντας ένα Ν, χωρίς να έχουμε πλήρη ανταλλαγή συντρόφων. Συνηθέστερη μορφή Ν είναι αυτή όπου σε δύο ζευγάρια οι γυναίκες κάνουν λεσβιακό μεταξύ τους προς τέρψη των ανδρών, χωρίς να γίνεται ανταλλαγή συντρόφων.

ΠΑΡΑΔΕΙΓΜΑ

- Κάνανε σουίνγκινγκ;

- Όχι ένα **Ν** κάνανε, επειδή η Μαρία καύλωσε με τη Δήμητρα κι άρχισε να τη γλείφει.
Sari

Γουτσιστική λέξη που εισήγαγε ο Eλληνοαλβανός τράπερ Sin Boy, κατά κόσμον Theodore Agustin Gega, για να απευθυνθεί στην αγαπημένη του Rina, σε ομώνυμο τράπισμα. Προέρχεται από το *shorty*, που περιγράφει εν προκειμένω μια κοντή πλην θελκτική γυναίκα.

ΠΑΡΑΔΕΙΓΜΑ

Sin Boy, Rina, Sari

Απ' το μυαλό μου δε βγαίνει το βράδυ

Που 'πίνα ντουμάνι και σ' είχα πάνω μου, yeah

Δε θέλω με τα λόγια να πω κάτι

Μόνο να σε πιάσω από τη μέση να με νιώσεις βαθιά (βαθιά)

Σου δίνω χύμα όλη την αλήθεια

Τώρα που 'μαι πίτα, τώρα που 'μαι πίτα (πίτα)

Πρόσφερα τα πάντα μα σου 'φταναν τα λίγα

Ήθελες παιχνίδια, μ' έπαιρνες νύχτα

Καθαρός μα νιώθω πως πήρα ecstacy (ecstacy)

OD, σε θέλω Odee, yeah

Smoking OG , yeah, yeah

Ό,τι κι αν γίνει put it on me, yeah, put it on me

Στο κρεβάτι μου μας παν οι δρόμοι, yeah

Put it on me, yeah, put it on me

Put it on me (Put it on me), put it on meΥπάρχουν εκατοντάδες λόγοι, λόγοι, λόγοι, yeah

Για να σε βάλω κάτω απόψε **Sari**, Sari, Sari, yeah

Στους άλλους κυρία, σε μένα πόρνη, πόρνη, πόρνη, yeah

Καμιά δεν το κάνει όπως εσύ Sari, Sari, Sari, yeah

*I love it when you call me Sari, Sari, Sari, yeah*

*You make me wanna feel like an ani-, ani-, animal*

*I love it when you call me Sari, Sari, Sari, yeah*

*You make me wanna feel like an ani-, ani-, animal (Animal)*
Αλαλούμ

Σύμφωνα με το σημείωμα του Νίκου Σαραντάκου εδώ, ετυμολογείται από την τουρκική λέξη *alalım = ας τον πάρουμε,* του ρήματος *almak,* και σήμαινε αρχικά *προτροπή που επικύρωνε την εισδοχή νέου στην ομάδα*. Πιθανόν σήμαινε το τελετουργικό εισδοχής νέου σε μια ομάδα και στο ιδίωμα των ηθοποιών της Κωνσταντινούπολης σήμαινε την εισδοχή νεαρού ηθοποιού και τη δοκιμασία του. Από εκεί έφτασε να σημαίνει το θεατρικό καψώνι, μια σημασία που τη βλέπουμε και στον ελλαδικό χώρο στις δεκαετίες 1940-1960 και στις τελευταίες δεκαετίες σημαίνει πλέον το χάος και την ακαταστασία. Είναι και τίτλος ταινίας του Χάρρυ Κλυνν (1982).

ΠΑΡΑΔΕΙΓΜΑ

Ένα **αλαλούμ** ο κόσμος έγινε
όλοι το παίζουνε τρελοί
τίποτα όρθιο δεν έμεινε
το λένε και μες στη βουλή

Πάμε σου λέω να του δίνουμε
εδώ δεν έχει προκοπή
δεν τους χρωστάμε και μας γδύνουνε
και μένουμε πάντα ταπί

Αλαλούμ αλαλούμ
Αλαλούμ αλαλούμ
άλλη γλώσσα μιλάμε
μάζεψέ τα να πάμε
πιο καλά στο Χαρτούμ (Δάκης, 1989, στίχοι: Σοφός Θάνος, μουσική: Χάρης Χαλκίτης).
Αναρχομαλάκας

Μειωτικός χαρακτηρισμός για *αναρχικό*, ο οποίος, κατά τους χρησιμοποιούντες την έκφραση, είτε κάνει άσκοπους βανδαλισμούς που δεν οδηγούν πουθενά, είτε έχει μια πολύ φλου ιδεολογία ή συμπεριφορά που αποτελεί ιδεολογικό αυνανισμό. Συνώνυμο: *αναρχοβλαμμένο*.

ΠΑΡΑΔΕΙΓΜΑΤΑ

1. «Με βούτηξαν από την κοτσίδα κι άρχισαν να με σέρνουν - έφευγαν τούφες από τα μαλλιά μου. Ούρλιαζαν ‘‘απόψε θα πεθάνετε **αναρχομαλάκες**’’. Έρχεται ένας με ένα στειλιάρι και μπαμ! Μου ρίχνει στο κεφάλι. Και μετά άλλη μια. Κάποια στιγμή, κάποιος φώναξε ‘‘εντάξει, τέλος τώρα’’ και κάπως απότομα όλο αυτό σταμάτησε». (ΕφΣυν).
2. Αυτοί οι **αναρχομαλάκες** οι Ρουβίκωνες που προχθές έσπασαν όλη την Ερμού και υποτίθεται πως τους αναζητά η ΕΛΑΣ, τους άφησε η ίδια η φρουρά της Βουλής με διαταγή φυσικά του συριζαίου προέδρου της Βουλής και μπούκαραν στη Βουλή ανενόχλητοι και πριν λίγους μήνες οι ίδιοι είχαν κάνει μάλιστα και προκλητική παρέλαση στα Εξάρχεια με πραγματικά όπλα στα χέρια και πάλι υποτίθεται πως η ΕΛΑΣ τους αναζητούσε…!!!! Έπρεπε όμως να μπουκάρουν μέσα στη Βουλή και να τους καθαρίσουν όλους τους προδότες πολιτικούς για να μάθουν. Αρκετά πια με τους μαλάκες πολιτικάντηδες που ντρέπονται να αγγίξουν τα αναρχοναζίδια. Που είναι η αστυνομία; Που είναι το κράτος; Που είναι ο μπεκρής Μπαλαούρας να φωνάζει φρουρά φρουρά φρουρά; Αυτά είναι προφανώς τα αγαπημένα παιδιά τους και έτσι φρουρά δεν έχει για την περίπτωσή τους… Άμα ήταν τίποτα της Χρυσής Αυγής, τώρα θα είχαν μπαγλαρώσει πάλι όλο το κόμμα και θα τους είχαν στείλει με τη μία στη στενή. Αίσχος. (Μακελειό).
3. Ξερεις ποια ειναι η φαση στο hiphop στην ελλαδα;Να πετας παπαριες και αερολογιες,εκανα το ενα,γαμησα τον αλλον,been there done that,κι ετσι να γουσταρει ο κοσμος...και ποτε λιγη δραση.Επισης υπαρχει και ενα φασιστικο ρευμα που φοριεται πολυ τελευταια,αλλα και να μη φοριεται δε μας χαλαει γιατι το κεφαλι μας ειναι γεματο σκατα,ή μπορει και να μην εχουμε μυρωδια απο hiphop.

Οποτε οποιος προσπαθει να κρατησει το hiphop ζωντανο και στο δρομο φαινεται πως ειναι **αναρχομαλακας**,κολλημενος,τραμπουκος,αχρηστος και συμπληρωνετε εσεις οτι αλλο θελετε. (Hip hop).
Άγιος Καραντίνος

Η γιορτή του έρωτα του *αγίου Βαλεντίνου* το 2021, οπότε είναι κλειστά όλα τα μαγαζιά και κέντρα εστίασης και απαγορεύεται η κυκλοφορία μετά τις 18.00 λόγω των μέτρων για την αντιμετώπιση της πανδημίας του κορονοϊού με αποτέλεσμα ο εορτασμός να λαμβάνει χώρα σε συνθήκες *καραντίνας*.

ΠΑΡΑΔΕΙΓΜΑΤΑ

1. Του **αγίου Καραντίνου** θα γιορτάζουμε μέχρι 9 άτομα, όπως και τα Χριστούγεννα; (Φέισμπουκ).
2. Σε έκτακτα νέα η Βάνια μάς έφερε τα χαρμόσυνα με τον soon to be μπαμπά Άκη Πετρεζίκη όσο η Ιωάννα Τούνη περίμενε στα δάση τον **άγιο Καραντίνο**… (Znews).
3. Θα επιτρέπεται το σουίνγκινγκ του **αγίου Καραντίνου**, αλλά μόνο μέχρι δύο οικογένειες. (Φέισμπουκ).
Ανεμιστηράκι

Χλευαστικός χαρακτηρισμός για τη *σβάστικα*, το σύμβολο των Ναζί, Νεοναζί και (θέλει η πουτάνα να κρυφτεί και η χαρά δεν την αφήνει) και των καθ' ημάς Χρυσαυγιτών. Συνήθως λέγεται *αρχαιοελληνικό ανεμιστηράκι*, το οποίο εκφράζει πολυεπίπεδη ειρωνεία απέναντι στους χρυσαυγίτες: α) Σατιρίζει τη συνήθειά τους να κρύβονται πίσω από αρχαιοελληνικά σύμβολα, τύπου "δεν είναι ναζιστικός, είναι αρχαιοελληνικός χαιρετισμός", "δεν είναι σβάστικα, είναι αρχαιοελληνικός μαίανδρος" κ.τ.ό. β) Κάνει χαβαλέ με ψεκασμένες αντιλήψεις ότι οι αρχαίοι Έλληνες είχαν προηγμένη τεχνολογία, αφήνοντας να εννοηθεί ότι οι πρωτοπόροι πρόγονοί μας είχαν εφεύρει το ανεμιστηράκι πριν την ώρα του. γ) Γελοιοποιεί το τρομακτικό σύμβολο του ναζισμού παρομοιάζοντάς το με κάτι ευτελές. Σημειωτέον ότι μερικές φορές οι ναζιάρηδες φέρουν ως σύμβολό τους όχι την ίδια την σβάστικα, αλλά διάφορες παραλλαγές της, (θέλει η πουτάνα να κρυφτεί), που όντως μοιάζουν με ανεμιστηράκια.

Η έκφραση στρέφεται όχι μόνο ενάντια στους ίδιους τους Χρυσαυγίτες, αλλά και ενάντια σε όποιους προσπαθούν να τους χρυσώσουν, περάσουν ως σοβαρούς, ως "μπατριώτες" κ.ο.κ.

ΠΑΡΑΔΕΙΓΜΑΤΑ

1. Έχουν λοιπόν, γνώση οι αριστεροί υπερασπιστές του συλλαλητηρίου ότι θα πάρουν μέρος σε μία μάζωξη που ηγεμονεύεται από την ακροδεξιά και τους ναζί και όποιος πάει να αμφισβητήσει αυτή την ηγεμονία κινδυνεύει η σωματική του ακεραιότητα. Η ίδια τους η πράξη διαψεύδει όλες τις ανοησίες που διακινούν εδώ και δύο βδομάδες για τον δήθεν προοδευτικό χαρακτήρα του συλλαλητηρίου και για τον κόσμο που δεν πρέπει να "χαρίσουμε στην ακροδεξιά". Για να συμβιβάσουν τα ασυμβίβαστα - την Αριστερά με μία ακροδεξιά και εθνικιστική συγκέντρωση - βαφτίζουν το κρέας ψάρι και πασχίζουν να πείσουν ότι αυτά που όλοι βλέπουμε δεν είναι σβάστικες αλλά **αρχαιοελληνικά ανεμιστηράκια** που απηχούν τις γνήσιες πατριωτικές και αντιμνημονιακές ανησυχίες του λαού. Δεν είναι όμως τόσο ηλίθιοι ώστε να πάρουν στα σοβαρά τα λόγια τους και να κατέβουν με τα σφυροδρέπανα στο συλλαλητήριο. Γι αυτό ρίχνουν ζάχαρη στα σκατά μήπως και τα κάνουν κομπόστα. (O στατουσογράφος Δημήτρης Τσίρκας στο Φέισμπουκ).
2. Ο Νετανιάχου υποστήριξε ότι τα 20.000 στρατόπεδα συγκέντρωσης που έφτιαξαν οι Ναζί έκαναν καλό στους Εβραίους, αφού η εργασία τελικά τους απελευθέρωσε, ενώ οι τεμπέληδες Παλαιστίνιοι θα μείνουν μια ζωή σκλάβοι των Ισραηλινών. [...] Μέχρι και ότι η σβάστικα δεν ήταν ναζιστικό σύμβολο αλλά **αρχαιοελληνικό ανεμιστηράκι** θα πει ο Νετανιάχου προκειμένου να ξεπλύνει τα δικά του εγκλήματα. (Νόστιμον Ήμαρ).
3. Το έμβλημα της ΘΟΥΛΗΣ όπου οι ΝΑΖΙ θεωρούσαν ότι προέρχονται από την άρια φυλή. Αν ήταν οι άριοι σαν τον μπουμπούκο κατάλαβες. Μαλακιστεράκι. Με σήμα το **ανεμιστηράκι**... (Για σύμβολα του Αδώνιδος Γεωργιάδου εδώ).
4. χαχααχαχαχααααχαααα!οποτε στην ελλαδα εχουμε γυρω στο 85-90% ανθελληνες(αυτοι που δεν γουσταρουν τους ΝΑΖΙ και οι φασιστες τους λετε ανθελληνες) και 5-8% που ειναι αιλινες μπατριωτες και χαιρετανε το αρχαιοελληνικο **ανεμιστηρακι** που εχουν στον τοιχο!!! (Πρώτο Θέμα).
Cis αρχόντισσα κυρία

ΛΟΑΤΚΙ+ επανερμηνεία των καλάντων της Πρωτοχρονιάς και δη της στροφής "Άγιος Βασίλης έρχεται, κι όλους μας καταδέχεται, από την Καισαρεία, συ ’σαι αρχόντισσα κυρία", η οποία σκανδαλίζεται από και καταδικάζει την πατριαρχία και την ετεροκανονιστικότητα του εθίμου, αναφερόμενη σε *θηλυκότητα* αρχόντισσα και κυρία της ετεροπατριαρχίας, η οποία είναι *cis-gender*, ήτοι βιώνει μια εξουσιαστική σύμπτωση του βιολογικού και του κοινωνικο-ιστορικού φύλου της. Ακόμη χειρότερα, μπορεί να θεωρηθεί ότι λανθάνουν BDSM στοιχεία στην εν λόγω αρχόντισσα και κυρία / κάππα / dominatrix, από τα οποία ατυχώς λείπει ο οποιοσδήποτε *versatile* χαρακτήρας.

ΠΑΡΑΔΕΙΓΜΑ

1. Άγιος Βασίλης έρχεται, κι όλους μας καταδέχεται, από την Καισαρεία, **cis αρχόντισσα κυρία.**
2. FYTINI REWIND\* - XMAX H Φυτίνη παρουσίασε ανά τα χρόνια όχι μία αλλά τρεις (!) χριστουγεννιάτικες συλλογές. H πρώτη χριστουγεννιάτικη συλλογή μας κυκλοφόρησε το 2014. Με αποδομητική διάθεση, μια σειρά καλλιτεχν@ν επισκέπτονται το τραύμα των οικογενειακών γιορτών, και το φάντασμα του αναρχικού στοχαστή Max Stirner συναντά τον άγιο Βασίλη από την Καισαρεία (**cis αρχόντισσα κυρία**). (Facebook).
3. Mistress **Cis αρχόντισσα κυρία.** (Facebook).
Αγγελοστόλιστος

Κυρίως στο θηλυκό: αγγελοστόλιστη: Αυτή που την έχουν στολίσει άγγελοι ή είναι *όμορφη* σαν τους άγγελους. Χρησιμοποιείται κυρίως στο ιδίωμα των χριστιανών για αυτόν ή αυτήν που έχει οικειότητα με τον Θεό και τους αγγέλους ή για αυτόν που του έχουν ετοιμάσει οι άγγελοι μια ωραία πνευματική στολή αρετών ή για μια θεϊκή/ αγγελική συνθήκη ή ειρωνικά για αυτό που ένας αρχάριος πιστός θεωρεί εξιδανικευμένα ότι θα είναι μια εύκολη χριστιανική ζωή χωρίς δυσκολίες, ενώ η πραγματική χριστιανική ζωή έχει και δυσκολίες, άσκηση κ.ο.κ.

ΠΑΡΑΔΕΙΓΜΑΤΑ

1. Εάν όμως πεις ''Θε μου, Εσύ και Μόνον μπροστάρης στη ζωή μου, θέλω Συ να αποφασίσεις δια εμέ τον άθλιο δούλο σου, για αυτόν που θα ζήσουμε ώς την αιωνιότητα''. Τότε Ο Θεός είναι "υποχρεωμένος" να σου βρει τον κατάλληλο, με τον οποίο πρέπει να δουλέψεις, αν θες να προκόψεις πνευματικά και αυτό δεν σημαίνει αναγκαστικά **αγγελοστόλιστη** εν ειρήνη πολιτεία,αλλά εμπιστευΌμενος-η ΤΟΝ ΘΕΟ, σημαίνει αγώνα συνύπαρξης, συμπόρευσης, πολλές φορές εις βάρος του ενός και πολλές φορές εις βάρος του άλλου αφού και ο άλλος σε ανέχεται. (Σαλογραία).
2. Για τον λαο η μοναδικη χαρα που εχουμε ειναι να ειμαστε ενωμενοι με τον Κυριο. Και μη βιαστητε να με χαρακτηρισετε **αγγελοστολιστη** διοτι ουκ ολιγα εχω κανει. (Δι' ευχών των αγίων).
3. Σ ' ΑΓΑΠΗΣΑ ! ! ! ΟΣΟ ΒΑΣΤΑΕΙ Η ΚΑΡΔΙΑς ΧΡΥΣΗ ΨΥΧΗ ΜΟΥ

Σ' ΑΓΑΠΗΣΑ ! ! ! ΘΑ ' ΔΙΝΑ ΤΗΝ ΑΝΑΣΕΜΙΑ ΜΟΥ ΝΑ Σ΄ΕΧΩ
ΜΙΑ **ΑΓΓΕΛΟΣΤΟΛΙΣΤΗ** ΣΤΙΓΜΟΥΛΑ ΣΙΜΑ ΜΑΖΙ ΜΟΥ ! ! !
ΜΑΝΑ ! ! !ΑΛΛΑ ΗΤΑΝΕ ΤΟΥ ΘΕΟΥ ΤΑ ΠΛΑΝΑ . . .'' (Στη Μανούλα).
Αλαφιάζω

*Τρομάζω*, όπως το ελάφι που καταλαβαίνει ότι το κυνηγούν. Επίσης, *τρομάζω* κάποιον ενεργητικώς.

ΠΑΡΑΔΕΙΓΜΑ

"Πείτε μου, δεν έχετε κανέναν γνωστό στην Αθήνα που θα μπορούσε να βοηθήσει;" Η Τζάκι **αλάφιασε**. Κοίταξε τον πρόξενο λες και της είχε πει κάτι που δεν έπρεπε. (Τζίμμυ Κορίνης, *Ίντριγκα στο Ιόνιο*, Μεταίχμιο, Αθήνα 2016).
Όμικρον

οβολός

ογλάνι

οικοαναρχία

οικοαναρχικός

οικοαναρχισμός

οικονομήσαμε

οικοσαμποτέρ

οικοσοφία

οικοτάζ

οικοφασισμός

οικοφασίστας

οικοχόνδριος

οι μπάτσοι πουλάνε τη λαμαρίνη

οινόφλυγας

οινόφλυξ

όκι

οκιάζω

οκιαστή

οκιολούης

οκτάρης

όλα πόπα

ολέι γιαβάν

οληστής

ολιγάρχης

ολινκλουσιβάς

όλιο

ολιοκοέν

ολιόπαγκρο

ολιστική θεώρηση

ολντσκουλιά

ομάδα ψυχραιμίας

ομερταπολίτευση

ομοκανονιστικός

ομοκανονιστικότητα

ομορφοδυοματούσα

ομορφοκαμωμένος

ομπρελοβαστάζος

οπαδός της επίπεδης γης

οπαδός της Ρόμα

όπα κάπου

οπενμπορντεράκιας

οπενπόρδερ

οπενσοσιετάς

οπή

οποία

οπορτούνα

ορθίας

όρθιος

ορθοβύζι

ορθοδοξόμετρο

οριά

οριάντα

οριεντάλ

Ορμπανανία

ορνιθοβάτης

ορνιθοτυφλιάζω

ορτσάτα

ορφοδοξία

ορφόδοξος

ορχήστρα

όσα βλέπει ο Χαρδαλιάς

οσιντάκιας

όστρακο

οστρακοποδαράκης

οτζί

οτινάινερ

ο,τινάνος

ΟΤΚ

ουγκαντέζος

ουζάδικο

ούζο

ουζοκατάνυξη

ούζος

ουκραναζί

ουκρανάκιας

ουκρανερί

ουκρανιστάν

ουκρανόμετρο

ουμπεράς

ουρανοβυθοφθάνος

ουρανόπλαστος

ουφαμάρα

οφατζής

οφσοράς, οφσόρισα

οχιά και μονομερίδα

όχι μάνες
Αναρχομπάχαλος

Ο *αναρχικός μπαχαλάκιας*. Χρησιμοποιείται από όσους είναι ενάντια στην αναρχική ιδεολογία για να καταδικαστούν συλλήβδην οι αναρχικοί ως μπαχαλάκηδες ή και συλλήβδην όλοι οι αριστεροί και δη οι κυβερνώντες Συριζαίοι ως (φιλο-)μπαχαλάκηδες.

## Παραδείγματα

1. Σκατά στο ΣΥΡΙΖΑ και στο υπουργείο προστασία του κοπρίτη. **Αναρχομπάχαλοι,** πρεζέμποροι, γυφταριό και λοιποί που βγήκαν έξω με τον νόμο παρασκευόπουλου. (Εδώ).
2. Μια περίεργη ληστεία σημειώθηκε το βράδυ της Παρασκευής στα Εξάρχεια. Ήταν λίγο μετά τις 9 το βράδυ της Παρασκευής όταν μια ομάδα αγνώστων εισέβαλε σε κατάστημα με είδη εργασίας που βρίσκεται στην οδό Θεμιστοκλέους 44. Σύμφωνα με τις μέχρι στιγμής πληροφορίες οι άγνωστοι αφού χρησιμοποίησαν σωματική βία άρπαξαν ρούχα και έφυγαν προς άγνωστη κατεύθυνση. Σχόλιο: **αναρχομπάχαλοι** φασίστες στην μοναδική περιοχή της ελλάδας που βρίσκεται υπό την μπότα του φασισμού. (Πρώτο Θέμα).
3. Το θεμα ξερεις ποιο ειναι. Οτι σε RL διαλογο και οχι διαλογο "αριστερης σφαιρας" και "patting ourselves on the back", ο αλλος θα γυρισει να σου πει "και οι **αναρχομπαχαλοι** αυτα τα καλα παιδια που βγαινουν και κανουν επεισοδια καθε φορα που τους χρειαζεται το συστημα, μηπως δεν εχουν αποδεδειγμενες διασυνδεσεις με το ΣΥΡΙΖΑ"? Εκει τι θα του πεις? (Εδώ).
4. Και βέβαια φασίστες και παρακρατικοί είναι οι **αναρχομπάχαλοι** που έκαψαν ζωντανούς τους εργαζόμενους στην Marfin! (Αντισταλινική πορεία πότε θα γίνει;).
5. Κατέβηκαν οι Κρητικοί με τις μαγκούρες στο Σύνταγμα κ εξαφανίστηκαν οι **αναρχομπάχαλοι** του Δαπεργόλα κ του Ράιζινγκ. (Εδώ).
6. Ξέρετε πού θα σπουδάσει ο Ρωμανός; Αυτός θα πάει σε ελληνικό ΤΕΙ, όπου κάποιοι **αναρχομπάχαλοι** και λοιποί θα τον επευφημούν. (Εδώ).
NATOσταν

Εθνικό αυτοφαυλιστικό για την Ελλάδα ως προτεκτοράτο του ΝΑΤΟ, ως πλωτό αεροπλανοφόρο του ΝΑΤΟ από την Αλεξανδρούπολη μέχρι τη Σούδα. Αλλά χρησιμοποιείται και για την Ευρώπη με παρόμοια σημασία ή για το σύνολο των 31 μελών του ΝΑΤΟ, όταν αυτά χάνουν την εθνική τους ανεξαρτησία λόγω της συμμετοχής στο ΝΑΤΟ και καταλήγουν να μοιάζουν με failed states της Μέσης Ανατολής (πάντα κατά την άποψη των χρησιμοποιούντων την έκφραση).

ΠΑΡΑΔΕΙΓΜΑΤΑ

1. Ειδήσεις από την κρεατομηχανή που έβαλε σε λειτουργία το **ΝΑΤΟσταν**. (Εδώ).
2. Τεράστιες περιοχές του **ΝΑΤΟΣταν** έχουν παρασυρθεί ώστε να συμπεριφέρονται σαν ρωσοφοβικός όχλος σε λιντσάρισμα. Καμία διαφωνία δε γίνεται ανεκτή. (Εδώ).
3. *Ήταν κάτι που έπρεπε να δούμε. Ο Ντιμίτρι Μεντβέντεφ, πρώην Ρώσος Πρόεδρος, αμετανόητος Ατλαντιστής, νυν αντιπρόεδρος του Ρωσικού Συμβουλίου Ασφαλείας, αποφάσισε να βγει εντελώς αποσυνδεδεμένος από ένα ξέσπασμα που μοιάζει  με την αστρική  στροφή του πυραύλου Κινζάλ που προκάλεσε εμφανές σοκ και δέος σε όλο το* **ΝΑΤΟΣΤΆΝ.** Ο Μεντβέντεφ είπε ότι οι δυτικές « κυρώσεις της κόλασης» όχι μόνο δεν κατάφεραν να σακατέψουν τη Ρωσία, αλλά αντίθετα «επιστρέφουν στη Δύση σαν μπούμερανγκ». Η εμπιστοσύνη στα συναλλαγματικά διαθέσιμα «διαλύεται όπως η πρωινή ομίχλη» και η απόρριψη του δολαρίου ΗΠΑ και του ευρώ δεν είναι πλέον μυθώδης: «Η εποχή των περιφερειακών νομισμάτων έρχεται». (Militaire).
4. Πέπε Εσκομπάρ: Η γέννηση των διδύμων μωρών, μια στρατηγική περιστροφή της Ρωσίας  αποτρελαίνει το **ΝΑΤΟστάν**. (Εδώ).
Ακαμπίτης

O αντιεξουσιαστής υπέρμαχος της άποψης ότι *όλοι οι μπάτσοι είναι μπάσταρδοι* (*All Cops Are Bastards*).

ΠΑΡΑΔΕΙΓΜΑΤΑ

1. **Ακαμπίτης** ποδοσφαιριστής της Μάντσεστερ Γιουνάιτεντ χτυπάει αστυνομικούς και αυτοί τον μπουζουριάζουν.  Ο Μαγκουάιρ μάλλον δεν είναι και το καλύτερο παιδί εκτός των τεσσάρων γραμμών. Γιατί το λέμε αυτό;Ε, γιατί χθες το βράδυ στη Μύκονο τον μπουζούριασαν και τον έτρεχαν στα τμήματα. Τι έκανε; Τίποτα μωρέ, απλά έμπλεξε σε έναν καυγά και όταν σκάσανε οι τσέοι για να δουν τι συμβαίνει, ο Χάρι τους μπέρδεψε με τον Κέιν και αποφάσισε να τους σπρώξει, ε και να τους χτυπήσει λιγάκι.**Τ**ο αποτέλεσμα σε όλο αυτό ήταν να φάει κρατητήριο και να ανεβάσει και άλλο το όνομα του σαν cult φιγούρα! (Provocateur).
2. Ο Στράτος ηταν θανατικος **Ακαμπιτης**(ACAB) .Ηταν ενάντια σε εξουσιες και οτιδήποτε αλλο του στερουσε την ελευθερία. (Wattpad).
3. οσοι γυρναμε στα εξαρχεια,ξερουμε πανω κατω ποια ειναι η νεολαια που ειναι αγρια,εχει το εξεγερτικο μεσα της και ακομα δεν εχει κατασταλλαξει γενικα.ειναι **ακαμπιτες**,αντιφασιστες,γουσταρουν και λιγο μπαχαλο. ξερουμε ομως και συγκεκριμενες παρεες που φερμαρουν κοσμο,ληστευουν ντελιβεραδες,την πεφτουν σε παρτυ και αρπαζουν ταμεια,ξυλοκοπουν ατομα επειδη τους κοιταξαν στραβα.και ολα αυτα δεν τα καναν καποιοι αμφιταλαντευομενοι νεοι,τα κανουν τα ιδια ατομα τα τελευταιο 8-9 χρονια. (Indy).
4. Στον Ολυμπιακό, το ποδοσφαιρικό σωματείο που είχε στις τάξεις του τον Νίκο Γόδα, που εκτελέστηκε ως κομμουνιστής το 1948, φορώντας την ερυθρόλευκη μπλούζα, δεν θα περίμενε κανείς ότι θα εμφανίζονταν ποτέ σύμβολα των Ες Ες στις εξέδρες. Πολλοί θεωρούν μάλιστα ότι πίσω από το σύνθημα No Politica και μέσα στη θύρα 7 υπάρχει μία ισχυρή ομάδα με αναφορές στη Χρυσή Αυγή. Στα διάφορα κόκκινα πανό, υπάρχουν και αυτά με τους κέλτικους σταυρούς, τις σβάστικες και τη νεκροκεφαλή των «SS». Όμως, πρέπει να πούμε ότι υπάρχει και μεγάλος όγκος αντιφασιστών, ο οποίος συνίσταται από νεότερους οπαδούς, τους «**ακαμπίτες**». Οι τελευταίοι, αναφερόμενοι στο θάνατο του Παύλου Φύσσα, έλεγαν: «Ας ελπίσουμε πως ο θάνατος του αδερφού μας θα καθαρίσει και το αγαπημένο μας πέταλο από τους λίγους νεοναζί που έχουν εμφανιστεί τελευταία, γιατί δεν έχουν καμιά θέση εκεί». Οι οργανωμένοι οπαδοί στη Χρυσή Αυγή προέρχονται κυρίως από τα Μανιάτικα και το Μοσχάτο, ενώ λιγότεροι υποστηρικτές υπάρχουν στο Φάληρο και στη Νίκαια. (Artinews).
Mamil

Αρκτικόλεξο, μία από τις λέξεις του 2022 κατά το Inside Story: *Μiddle-Αged Μan Ιn Lycra*. O μεσήλικας που ανακάλυψε την ποδηλασία κάπως μεγάλος και έπαθε εμμονή. Συνήθως έχει πολύ ακριβό ποδήλατο και ντύνεται όπως οι επαγγελματίες ποδηλάτες (και όχι μόνο όταν κάνει ποδήλατο).

ΠΑΡΑΔΕΙΓΜΑ

Μπορεί να είσαι **mamil** χωρίς καν να το ξέρεις.
Eco chamber

Μία από τις κυριότερες παρενέργειες στα σύγχρονα μέσα κοινωνικής δικτύωσης (*social media*). Οι αλγόριθμοι σε οδηγούν σε άτομα, καθώς και σε ΜΜΕ και ιστοσελίδες που έχουν τις ίδιες απόψεις, νοοτροπία, ιδεολογία ή και χαρακτήρα (τα φυσικά πρόσωπα) μαζί σου, με αποτέλεσμα ουσιαστικά να ακούς μόνο την *ηχώ* σου, σαν να είσαι σε μία *αίθουσα ηχούς*, και να έχεις την ψευδαίσθηση ότι η πλειοψηφία έχει τις ίδιες απόψεις με εσένα. Αν μάλιστα οι πληροφορίες που διακινούνται προέρχονται από *fake news*, είναι δυνατόν να εμπεδώνεται σε κάθε ομάδα η δική της αλήθεια με αποτέλεσμα τη λεγόμενη *μετα-αλήθεια* (*post-truth*).

ΠΑΡΑΔΕΙΓΜΑ

- Στο αριστερό **echo chamber** μας στο Φέισμπουκ, θεωρούμε ότι η κυβέρνηση θα πέσει λόγω της συγκάλυψης των κυκλωμάτων παιδεραστίας, ενώ οι δημοσκοπήσεις δείχνουν ότι η πλειοψηφία των Ελλήνων συμφωνεί με τους χειρισμούς της κυβέρνησης Μητσοτάκη. - Ποιες δημοσκοπήσεις; Κι αυτές **echo chamber** είναι. (Διάλογος στο Φέισμπουκ).
Αγριογούρουνο

Ο αστυνομικός (κατά το *μπάτσοι- γουρούνια- δολοφόνοι*), κυρίως ματατζής, που επιχειρεί σε άγριους τόπους, όπως σε δάση σε νησιά του Ανατολικού Αιγαίου.

ΠΑΡΑΔΕΙΓΜΑ

Οι ντόποιοι στη Λέσβο έχουν αγριέψει και είναι ζήτημα αν τα **αγριογούρουνα** θα καταφέρουν να προστατέψουν τις κλειστές δομές που θα φτιάχνουν οι κατασκευαστικές.
Αναρχοάπλυτος

Μειωτικός χαρακτηρισμός για τον *αναρχικό* ή τον *αναρχοκομμουνιστή* ή κατ' επέκταση τον *αριστερό* εν γένει, βάσει της διαδομένης πεποίθησης των χρησιμοποιούντων την έκφραση ανηκόντων στον χώρο της (άκρας) Δεξιάς ότι οι αριστεροί δεν τηρούν τους κανόνες υγιεινής.

ΠΑΡΑΔΕΙΓΜΑ

1. Σεσημασμένος **αναρχοάπλυτος** και παρακρατικό κομμουνοτσογλάνι, ο δράστης της επίθεσης κατά του Διοικητή Τροχαίας. (Μακελειό).
2. **Αναρχοάπλυτος** της ΑΝΤΑΡΣΥΑ έκανε ροντέο την ορκωμοσία. (Μακελειό).
3. **Αναρχοάπλυτος** που πλένεται. (Σελίδα στο Φέισμπουκ).
4. Όπως ανέφερε η κ. Χρύσα Παπαδοπούλου, «ο Ρουπακιάς δεν λειτούργησε μόνος του, ούτε συνελήφθη μόνος του, ούτε περαστικός ήταν από τα γραφεία της Χρυσής Αυγής. Ήταν μέλος του 5μελούς Συμβουλίου της Νίκαιας. Εκείνο το βράδυ έφθασε στο σημείο της δολοφονίας ακολουθώντας το κομβόι των χρυσαυγιτών». Μάλιστα, όπως είπε, από τα στοιχεία της δικογραφίας προκύπτει σαφώς ότι ο 34χρονος μουσικός Παύλος Φύσσας ήταν στοχοποιημένοςκαι χαρακτηριζόταν από μέλη της ΧΑ ως «αριστερός» και «**αναρχοάπλυτος**». Επικαλέστηκε μάλιστα τις συνομιλίες των μελών της οργάνωσης, όπως αυτές καταγράφηκαν από τον κοριό της ΕΥΠ, στις οποίες ακούγεται μεταξύ των συνομιλητών: «Ξέρω εγώ καλά τι ήτανε και πόσο βαθιά ήταν χωμένος», «Το ψάχναμε το μπαστάρδι καιρό» κ.α. (Έθνος).
Ακάποτος καταδρομέας, ακάποτος καταδρομεύς

Μια από τις σλανγκιές της μπουρδελοσλάνγκ που αναδεικνύει το Provocateur. Πρόκειται για τους μπουρδελιάρηδες που δίκην *κομάντο / καταδρομέων /λοκατζήδων* έχουν έφεση για σεξουαλικές συνευρέσεις χωρίς προφυλακτικό. Μιλάμε εν προκειμένω κυρίως για την κολπική διείσδυση, στο τέλος της οποίας έρχεται το *creampie* αγγλικανιστί ή *κρεμπιές*, όπως μεταφράζεται στα ελληνικά, δηλαδή το χυμένο σπέρμα που αναβλύζει από την οπή του αιδοίου μετά την εκσπερμάτιση και κατά μία εντελώς ίου φαντασία ομοιάζει με cream pie. Με μία λέξη (*creampie*) χαρακτηρίζεται η σεξουαλική πρακτική, ενώ με δύο (*cream pie*) το ζαχαροπλαστικό αρχέτυπο. Δευτερευόντως, λέγεται και για την πρωκτική διείσδυση. Το *creampie* είναι κατ' αρχήν όρος της κουλτούρας της πορνογραφίας με σχετικά βιντέκια που επικεντρώνουν στην ανάβλυση του σπέρματος από το αιδοίο ή τον πρωκτό. Όταν μιλάμε για τη μεταφορά στην μπουρδελική κουλτούρα με την *ακάποτους καταδρομείς*, μιλάμε για μια πρακτική *ρομαντική* (*ρομαντικό* λέγεται στην μπουρδελοσλάνγκ το ακάποτο σεξ ως παραπέμπον νοσταλγικά σε παλαιότερες εποχές, καταξιώνοντας την αμεσότητα της επαφής ως αυταξία), αλλά και τρομαχτικά επικίνδυνη για μετάδοση Σεξουαλικώς Μεταδιδόμενων Νοσημάτων και για τον μπουρδελιάρη και για την εκδιδόμενη. Πρόκειται, λοιπόν, για μία πρακτική απολύτως ανεύθυνη και επικίνδυνη που αφενός επισύρει τη μήνη των συν-μπουρδελιάρηδων και αφετέρου με την ενόρμηση θανάτου που την χαρακτηρίζει έχει και ένα στάτους μαγκιάς και μόρτικης αψήφησης της αρρώστιας και του θανάτου για χάρη της ερωτικής αμεσότητας, ενώ έχει και τον χαρακτήρα ανδρικής κατάκτησης να ποτίσει όντως με το σπέρμα του την ερωμένη και όχι απλώς το πλαστικό, δημιουργώντας μεγαλύτερη βιωματική εγγύτητα και κυριαρχία. Οι *ακάποτοι καταδρομείς* δουλεύουν ή πληρώνοντας γερά *εξτραδάκια* (παραπάνω χρήματα) σε εκδιδόμενες που είναι εξίσου τελειωμένες και καμένες με τους ίδιους είτε με στρατιωτικές πρακτικές ύπουλου *στέλθινγκ* (το να αφαιρείς επιτηδείως το προφυλακτικό κατά τη διάρκεια του σεξ σε στιγμή που η ερωμένη δεν το καταλαβαίνει) που τους καταξιώνουν ως τρελά *κομάντα*.

ΠΑΡΑΔΕΙΓΜΑ

Creampie clan- **Ακάποτοι καταδρομείς**. Ο Σύλλογος Ακάποτων Μυστών Ελλάδος (Σ.Α.Μ.Ε.) ανακοινώνει την ίδρυση της ομάδας καταδρομών ακάποτου κρεμπιέ. Είναι γνωστό ότι χτες τερματίστηκε το νήμα των Παράνομων Εξτρακίων, όπου ηχούσε ο λόγος των ακάποτων μυστών, αλλά και ο αντίλογος των εχέφρονων καποτάκηδων. Το παρόν νήμα αποτελεί κάλεσμα στους μύστες και θιασώτες των εξτρακίων για οργάνωση και ανταλλαγή πληροφοριών για ρομαντικές κοπέλες, τεχνικές ακάποτης γάμευσης, πρόληψης Σ.Μ.Ν.  και για ό,τι άλλο προκύψει. (Μπου).
Αλωπεκίζω

Είμαι πανούργος και πονηρός όπως θεωρείται ότι είναι η αλεπού.

ΠΑΡΑΔΕΙΓΜΑ

Το ερώτημα είναι πόσο οι ημέτεροι θα μπορέσουν «αλωπεκίζειν προς ετέραν αλώπεκα», να το παίξουν ικανότερες αλεπούδες,  ή εχίνοι (=αχινοί), καθώς «πολλ’ οίδ’ αλώπηξ, αλλ’ εχίνος εν μέγα»! Αν κρίνουμε πάντως από τις ακατάπαυστες κατεδαφίσεις του (τουρκ)αλβανού στη Χειμάρρα, ούτε «**αλωπεκίζουμε**», ούτε ως «εχίνοι»  λειτουργούμε. (Αντίβαρο)
Αετομύτης, αϊτομύτης

Αυτός που έχει *γαμψή μύτη* που μοιάζει με ράμφος αρπακτικού αετού. Η λέξη υπάρχει από τα ύστερα Βυζαντινά χρόνια.

ΠΑΡΑΔΕΙΓΜΑΤΑ

1. Οι περιπέτειες του χαρταετού **αετομύτη** από τη Βραζιλία. (Marcella Maltais, Françoise Rojare, μετάφραση: Ρούσσος Βρανάς, Δωρικός, Αθήνα 1985).
2. Δεν μ΄ ακούει το πάτι μου, γιε' Το πάτι αυτό μου το χάρισε ένας φτενός, **αετομύτης**, χρονόγλυφος παπούς, έκτυπος χάρτης της ελληνικής υπαίθρου του περασμένου αιώνα, πέρσι το χειμώνα. Μου ΄κανε οτοστόπ στην εθνική, κάπου μετά τη Στυλίδα. Ψωμίστηκε μια δυό φορές ακροτσιμπώντας από μια νάιλον σακούλα που κρατούσε στο αριστερό και πριν μπρολάβω να τονε κουβεδιάσω με σταμάτησε και κατέβηκε. (Εδώ).
Αλαναρία

Η ομάδα από *αλάνια*, αλήτες, από το τουρκικό *alan* και τη σλανγκενεργή κατάληξη *-αρία*.

ΠΑΡΑΔΕΙΓΜΑ

Από το lowbap άσμα Χειμαδιό:

Τα ζώα γυρνάν στο χειμαδιό
χωρίς την άνοιξη να περιμένουν.
Τα βρήκαν όλα ρημαδιό,
σκυφτά βαδίζουν, που πηγαίνουν;
Ποιος τα 'συρε ξανά εδώ;
και για ποιο λόγο;

Τα ζώα τα δίποδα δυο δυο
πόνο μοιράζονται, μα δε καταλαβαίνουν.
Πράγμα βαρύ, σημαδιακό
μες στο τρισκόταδο ούτε που ψαχουλεύουν.
Ποιός τα 'σύρε ξανά εδώ;
και για ποιο λόγο;

Τα ζώα πριν το φαγωμό
λυγίζουν πάντοτε και ικετεύουν.
Με τον πικρό μου υπαινιγμό
ήθελα κάποιους απ' αυτούς να δραπετεύουν.
Άραγε αυτός που τα 'συρε ως εδώ
να 'ξερε το λόγο;

Σίγουρα ήξερε
τα σφαχτάρια πως θα δείξουν προθυμία.
Σίγουρα ήξερε,
κοντινή τους είχε δώσει προθεσμία.
Σίγουρα ήξερε
ότι οι δειλοί βρωμάν πολυκαιρία.
Σίγουρα ήξερε,
τα περασμένα ήταν απλά μια τιμωρία.
Σίγουρα ήξερε
ότι ο όχλος θάβει των καιρών τα σημεία.
Σίγουρα ήξερε
των ομόγνωμων την κάθε αδυναμία.
Σίγουρα ήξερε
πως τον βόλευε η τσάμπα φασαρία.
Ένα δεν ήξερε,
υπάρχει άγερτη κάπου μια **αλαναρία**
κι αυτοί δε ξέρουν καν
τι είναι το χειμαδιό.

(Εδώ).